فریبا مرتضایى؛ یورد سئون و سئودا شاعرى
سمیر کهیه اوغلو(عراق)
فریبا مرتضایی تورکمن شعرى آلانیندا شاعرلر اورتامیندا یئتنگلى بیر شاعرهدیر…شعر عالمینه ﮔئنیش بیر قاپودان ﮔیرهنلردن بیریدیر…چاغداشلیق و یئنیلیک یورهﮔیله اله آلدیقلارى قونولارى باشارلى بیر دؤنمده تورکمن قادین شعرینین بیر قیوانچ پینارى ساییلیر. کندى کیشیسل یاشامینین آجى و اوزونتولر ایله شعرسال اوغراشلارى سادهجه قلبینده دوغموشدو. کولتورلو و آیدین باشلى بیر ادبیاتچىدیر. ادبیاتا عاشق اولان… میللى و یورد سئون و سئودا شاعرى اولموشدور و هر شاعر کیبى تورک اذربیجان قابیسیندان ادبیاتا مرحبا دئمیشدى.
فریبا خانیمین شعرلرى غالبا غربت آیریلیق و ﮔئجهلر و باشقا دیگر باشلیقلار اوزره شعرلرى قلمینه آلمیش و حیران قالمیش..
تورکمن قادین ادبیاتینین ساحهسینده بیرى ساییلان فریبا مرتضایى خانیم ان فاضلا سربست شعر آلانیندا اوغراشماسى ﮔؤرونمهیه باشلامیشدى؛ شاعر اولدوغونو شعر سطیرلرینده شویله آنلاتییور. شو پارچه شعرینده نه ﮔؤزل دییور:
سن اولمایاندا
باشیما هاوا گلیر؛
گیجللندیریجیدیر،
آمما خوش گلیر.
بئینیم خَیالیندا گزیز
باشیم دؤنور
سنه دولانیر.
آی نه گؤزل!
قوی فیرلاسین
گؤزلریمی دؤندریب
گول اوزونه چئویرسین.
بو شعرینده توبلوم کلهنیگینه خیاللارا بیر زمانلار باغلى قالدیغى ایچین کلیمهلرینده ﮔئنیش آنلام و یئریملى ایمکه سیمگهسى بولونور.شعرله قایناشیب و کندى عالمینى دیله ﮔتیرمیش. شاعرهمیز کولتوره باغلى قادینلار آراسیندا یازدیغى قونولارین چوخو زمان ایچره روحسال شعرلرینى اله آلمشدیر. زنگین بیر فیکر و دوشونجه قایناغینا صاحیب اولاراق اوزانمیز -یعنى شاعرهمیز- شعر دیزهلرینده سؤزجوکلره سالى وئرمهیه چالیشیر:
باشیم دؤنور
سنه دولانیر…
حالادا ﮔؤزلرینى قاورامیش بئله دولایسیله سربست شعرینده بیر- بیرینه کلیمهلرى شهریار اوفوقلارینا یاشیل اورمانلار گؤلونه توقالاشدیرییور. عینى زماندا عشق قونولارینى دوغانین ﮔوزهللیگینى باهارین اؤزهللیگینى رومانسى بیر یونتم ایله نورمال بیر دیلله آنلاشیلان سؤزجوکلرى دیله ﮔتیرمکدهدیر.
بعضا شعرى طبیعت چرچیوهسینده یئددى آلقیملارین رنگینده ﮔؤرونمکدهدیر. شاعره {فریبا مرتضایى }خانیم ادبیات کروانیندا سورهکلى بیر شکیلده اوغراشمایا دورمادان باموق اللرینى ﮔونشه دوغرو اوزادیب، سانکى ﮔؤزلریندن شعر دوغویور ﮔونش رنگینده:
ایللردیر
اینسانلاری آرخادان گؤرورَم،
اوزلرین اونوتموشام؛
گئدیرم
کیم آغلاییر
کیم گولور
بیلمیرم…!
فریبا بیاض قاناتلاریله دویغوسال دولو، موزیک دولو بگلهیش اوزره سولمایان باهار رنگی ایله شعرلرینى چیزییور. صایفالاری بیر چیچک طبقى نوروزه دؤندرییور.بیر تابلو بیچیمینده شعرین آلتون هجهسینى کاغیذلارین سیجاجیق قوجاغینا سارمیش اولا بیلیر. میتافیزیک دوشونجهسینى شو شعرده قاپسییور:
قاتارین سون دوراغیندا
سنی گؤزلهیهجهیم،
بارماقلاریمی ساییب- ساییب
دمیر یولون اورتاسینا دوزهجهیم؛
ها آیاقسیز
ها بارماقسیز
نه فرقی وار
من کی دالینجا سورونهجهیم.
سطیرلرى بیر اؤبوش مثالى بمبهجاسینا یازمیش فریبا مرتضایى خانیما باشارلار دیلریم.
pes_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab snd_Arab azb_Arab prs_Arab azb_Arab azb_Arab azb_Arab pes_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab prs_Arab azb_Arab azb_Arab azb_Arab